ddrg/super_eurlex huggingface dataset:
KOMMISSIONENS FORORDNING (EF) Nr. 2306/95 af 29. september 1995 om ændring af forordning (EF) nr. 1268/95 om overgangsforanstaltninger i forbindelse med gennemførelse af Uruguay-rundens landbrugsaftale, for så vidt angår udførsel af landbrugsprodukter i form af varer uden for traktatens bilag II, og om ændring af forordning (EF) nr. 2476/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, og artikel 20, og

ud fra følgende betragtninger:

I artikel 3, stk. 1, i Kommissionens forordning (EF) nr. 1268/95 (2) er det fastsat, at de i dette stykke omhandlede forudfastsættelsesattester udstedes den femte arbejdsdag efter dagen for ansøgningens indgivelse, for så vidt der ikke er truffet særforanstaltninger i mellemtiden;

for klarhedens skyld bør det anføres, hvilke foranstaltninger der kan træffes i mellemtiden;

når Kommissionen har besluttet, hvilke eventuelle foranstaltninger der skal vedtages, er det ikke nødvendigt på ny at underkaste attestansøgningerne om det samme basisprodukt og om den samme mængde en ny betænkningstid;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

I artikel 3, stk. 1, i forordning (EF) nr. 1268/95 indsættes følgende afsnit:

»De i foregående afsnit omhandlede foranstaltninger er enten suspension af forudfastsættelsen af restitutionerne eller afvisning af nogle ansøgninger eller af alle ansøgninger eller antagelse af nogle eller af alle ansøgninger eller ændring af restitutionssatserne.

Antager Kommissionen nogle eller alle ansøgninger, udstedes licenserne, uden at udløbet af fristen på fem arbejdsdage afventes.

I tilfælde af ændring af restitutionssatsen for det basisprodukt, for hvilket der ansøges om forudfastsættelsesattest, meddeler den kompetente myndighed straks dette til ansøgeren, der enten kan:

- give afkald på sin ansøgning, i hvilket tilfælde sikkerheden straks frigives, eller

- acceptere udstedelsen af licensen med den ændrede restitutionssats.

Reagerer den pågældende ikke senest på den tredje arbejdsdag efter offentliggørelsen af ændringen af restitutionssatsen, anses han for at have givet afkald på forudfastsættelsen.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 1995.

På Kommissionens vegne

Martin BANGEMANN

Medlem af Kommissionen

(1) EFT nr. L 318 af 20. 12. 1993, s. 18.

(2) EFT nr. L 123 af 3. 6. 1995, s. 5.
KOMMISSIONENS FORORDNING (EF) Nr. 2314/95 af 29. september 1995 om tilpasning af forordning (EØF) nr. 426/86 for så vidt angår KN-koden for sirup af sukkerroer og sukkerrør

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 234/79 af 5. februar 1979 om fremgangsmåden ved tilpasning af nomenklaturen i den fælles toldtarif for så vidt angår landbrugsprodukter (1), senest ændret ved forordning (EF) nr. 3290/94 (2), særlig artikel 2, stk. 1, og

ud fra følgende betragtninger:

Ved Kommissionens forordning (EF) nr. 3115/94 af 20. december 1994 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif (3) er KN-koden for sirup af sukkerroer og sukkerrør blevet ændret;

disse produkter er anført i Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (4), senest ændret ved Kommissionens forordning (EF) nr. 1032/95 (5), og nævnte forordning bør derfor tilpasses med virkning fra datoen for nævnte nomenklaturs ikrafttræden;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

I artikel 13, stk. 1, litra b), i forordning (EØF) nr. 426/86 ændres teksten

»- sirup af sukkerroer og sukkerrør, henhørende under KN-kode 1702 90 90«

til

»- sirup af sukkerroer og sukkerrør, henhørende under KN-kode 1702 90 99«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 34 af 9. 2. 1979, s. 2.

(2) EFT nr. L 349 af 31. 12. 1994, s. 105.

(3) EFT nr. L 345 af 31. 12. 1994, s. 1.

(4) EFT nr. L 49 af 27. 2. 1986, s. 1.

(5) EFT nr. L 105 af 9. 5. 1995, s. 3.
KOMMISSIONENS FORORDNING (EF) Nr. 2316/95 af 29. september 1995 om forlængelse af suspensionen af forudfastsættelsen af eksportrestitutioner for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 424/95 (2),

under henvisning til Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (3), særlig artikel 10, og

ud fra følgende betragtninger:

Ved Kommissionens forordning (EF) nr. 2259/95 (4) blev forudfastsættelsen af eksportrestitutioner for oksekød midlertidigt ophævet; begrundelsen for denne suspension har stadigvæk gyldighed, og det er derfor vigtigt at bibeholde denne foranstaltning indtil de nye bestemmelsers ikrafttræden, undtagen for visse licensansøgninger vedrørende mængder på 22 tons eller derunder, som er omhandlet i artikel 10, stk. 5, i forordning (EF) nr. 1445/95;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Indgivelsen af ansøgninger om eksportlicenser, der indebærer forudfastsættelse af restitutionen for produkter nævnt i artikel 1 i Kommissionens forordning (EF) nr. 2130/95 (5) er fortsat suspenderet i perioden fra den 2. til den 6. oktober 1995.

2. Uanset stk. 1 gælder denne suspension ikke for licensansøgninger for produkter, som er omhandlet i artikel 10, stk. 5, i forordning (EF) nr. 1445/95.

Artikel 2

Denne forordning træder i kraft den 30. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 45 af 1. 3. 1995, s. 2.

(3) EFT nr. L 143 af 27. 6. 1995, s. 35.

(4) EFT nr. L 230 af 27. 9. 1995, s. 49.

(5) EFT nr. L 214 af 8. 9. 1995, s. 1.
KOMMISSIONENS FORORDNING (EF) Nr. 2307/95 af 29. september 1995 om fastsættelse for ikke-egreneret bomuld af den anslåede produktion og størrelsen af støtteforskuddet for produktionsåret 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 af 24. juni 1995 (1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (2), særlig artikel 5, stk. 3, og artikel 8, og

ud fra følgende betragtninger:

I artikel 8 i forordning (EF) nr. 1554/95 er det fastsat, at bomuldsproduktionen skal anslås inden den 1. oktober i hvert produktionsår; på grundlag af de disponible oplysninger bør produktionen for produktionsåret 1995/96 anslås som anført nedenfor;

i artikel 5, stk. 3, i forordning (EF) nr. 1554/95 fastsættes det, at støtteforskuddet fastsættes under hensyn til dels den anslåede produktion af ikke-egreneret bomuld, dels støttens forventede størrelse; anvendelsen af disse kriterier gør det muligt at fastsætte forskuddet som anført nedenfor;

de meget ugunstige klimatiske forhold i Spanien har medført en ret betydeligt nedgang i bomulsarealerne; under hensyn til dels den forventede produktion af ikke-egreneret bomuld, dels støtteniveauet i denne medlemsstat for produktionsåret 1995/96, er det hensigtsmæssigt undtagelsesvis at lade forskuddet i Spanien differere for produktionsåret 1995/96 for at mindske virkningerne af denne situation for producenterne; det er hensigtsmæssigt at fastsætte størrelsen af forskudsbeløbet for de øvrige medlemsstater på et sådant niveau, at procentsatsen i forhold til den forventede støtte bliver den samme som den, der gælder for Spanien;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

1. For produktionsåret 1995/96 fastsættes den anslåede produktion af ikke-egreneret bomuld til:

- 1 250 000 tons for Grækenland

- 97 500 tons for Spanien

- 5 tons for de øvrige medlemsstater.

2. Støtteforskuddet for produktionsåret 1995/96 fastsættes til:

- 42,520 ECU/100 kg for Spanien

- 29 210 ECU/100 kg for de øvrige medlemsstater.

Artikel 2

Denne forordning træder i kraft den 30. september 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. september 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 148 af 30. 6. 1995, s. 48.
KOMMISSIONENS FORORDNING (EF) Nr. 2277/95 af 28. september 1995 om betinget forlængelse af gyldighedsperioden for importtilladelser udstedt ved fordelingen af første rate i 1995 af de kvantitative kontingenter, der gælder for visse varer med oprindelse i Den Kinesiske Folkerepublik

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 520/94 af 7. marts 1994 om fastlæggelse af en fællesskabsprocedure for forvaltning af kvantitative kontingenter (1), særlig artikel 17, stk. 2, og

ud fra følgende betragtninger:

Kommissionens forordning (EF) nr. 2459/94 (2) fastsatte de nærmere bestemmelser om forvaltningen af den første rate af de kvantitative kontingenter, der gælder for 1995 for visse varer med oprindelse i Den Kinesiske Folkerepublik; i henhold til artikel 7 i denne forordning er importtilladelser for denne første rate i 1995 gyldige i ni måneder fra den 1. januar 1995;

Kommissionens forordning (EF) nr. 2801/94 (3), ændret ved forordning (EF) nr. 3087/94 (4), fastlagde de mængder, der tillægges importørerne af første rate i 1995 af disse kontingenter;

de særlige forhold, der gælder for samhandelen med kontingentbelagte varer, og ønsket om at sikre optimal udnyttelse af disse kontingenter gør det hensigtsmæssigt at give de kompetente nationale myndigheder tilladelse til efter anmodning fra de berørte importører at forlænge gyldighedsperioden til den 31. december 1995 for tilladelser udstedt i medfør af forordning (EF) nr. 2801/94, hvis udnyttelsesgrad pr. den 30. september 1995 er på mindst 60 %, eller som omfatter varer, der den 30. september 1995 allerede er undervejs til Fællesskabet, når disse varers bestemmelsessted ikke kan ændres;

de i denne forordning fastsatte foranstaltninger er i overensstemmelse med udtalelse fra det udvalg for forvaltning af kontingenter, der er nedsat ved artikel 22 i forordning (EF) nr. 520/94 -

UDSTEDT FØLGENDE FORORDNING:

Artikel 1

Efter anmodning fra de berørte importører kan gyldighedsperioden for tilladelser udstedt i henhold til forordning (EF) nr. 2801/94 af de kompetente nationale myndigheder forlænges indtil den 31. december 1995,

- når disse tilladelser den 30. september 1995 er udnyttet med mindst 60 %, eller

- hvis de omfatter varer, der den 30. september 1995 allerede er undervejs til Fællesskabet, når disse varers bestemmelsessted ikke kan ændres.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. september 1995.

På Kommissionens vegne

Leon BRITTAN

Næstformand

(1) EFT nr. L 66 af 10. 3. 1994, s. 1.

(2) EFT nr. L 262 af 12. 10. 1994, s. 27.

(3) EFT nr. L 297 af 18. 11. 1994, s. 13.

(4) EFT nr. L 325 af 17. 12. 1994, s. 47.
KOMMISSIONENS FORORDNING (EF) Nr. 2371/95 af 9. oktober 1995 om ophævelse af forordning (EF) nr. 2030/95 om indstilling af fiskeri efter brisling fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Ved Kommissionens forordning (EF) nr. 2030/95 (2) indstilledes fiskeriet efter brisling i farvandene i ICES-område III b, c, d (EF-område) fra fartøjer, der fører svensk flag eller er registreret i Sverige;

Finland har overført 12 000 tons af sin kvote af brisling i farvandene i ICES-område III b, c, d (EF-område) til Sverige; fiskeri efter brisling i farvandene i ICES-område III b, c, d (EF-område) fra fartøjer, der fører svensk flag eller er registreret i Sverige, bør derfor tillades; det er derfor nødvendigt at ophæve forordning (EF) nr. 2030/95 -

UDSTEDT FØLGENDE FORORDNING:

Artikel 1

Forordning (EF) nr. 2030/95 ophæves.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 199 af 22. 8. 1995, s. 20.
KOMMISSIONENS FORORDNING (EF) Nr. 2373/95 af 10. oktober 1995 om fastsættelse af den faktiske produktion af ikke-egreneret bomuld i produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 (1),

under henvisning til Rådets forordning (EØF) nr. 2169/81 af 27. juli 1981 om fastsættelse af almindelige regler for støtteordningen vedrørende bomuld (2), senest ændret ved forordning (EØF) nr. 1554/93 (3), særlig artikel 11, og

ud fra følgende betragtninger:

I artikel 7, stk. 1, i forordning (EØF) nr. 2169/81 er det fastsat, at den faktiske produktion for hvert produktionsår bestemmes hvert år under hensyntagen til de mængder, for hvilke der er ansøgt om støtte; ud fra dette kriterium er den faktiske produktion for produktionsåret 1994/95 blevet fastsat til nedennævnte niveau;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

For produktionsåret 1994/95 fastsættes den faktiske produktion af ikke-egreneret bomuld til 1 334 649 tons.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 211 af 31. 7. 1981, s. 2.

(3) EFT nr. L 154 af 25. 6. 1993, s. 23.
KOMMISSIONENS FORORDNING (EF) Nr. 2363/95 af 9. oktober 1995 om fastsættelse af overskridelsen af det maksimale garantiareal for bomuld i Fællesskabet og af den nedsatte støtte til mindre bomuldsproducenter i produktionsåret 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1152/90 af 27. april 1990 om en støtteordning til fordel for mindre bomuldsproducenter (1), ændret ved forordning (EØF) nr. 2054/92 (2), særlig artikel 7, stk. 2,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), særlig artikel 13, stk. 1, og

ud fra følgende betragtninger:

Efter artikel 7, stk. 2, i forordning (EØF) nr. 1152/90 konstaterer Kommissionen enhver overskridelse af det maksimale garantiareal og fastsætter den deraf følgende nedsættelse af støttebeløbet; på grundlag af oplysningerne fra de producerende medlemsstater har Kommissionen for produktionsåret 1994/95 konstateret en overskridelse af det maksimale garantiareal, der er fastsat i Kommissionens forordning (EØF) nr. 2048/90 af 18. juli 1990 om gennemførelsesbestemmelser til støtteordningen til fordel for mindre bomuldsproducenter (5), senest ændret ved forordning (EF) nr. 1908/94 (6); overskridelsen og, under anvendelse af den i artikel 9, stk. 2, i forordning (EØF) nr. 2048/90 angivne formel, det nedsatte støttebeløb for dette produktionsår bør derfor fastsættes som angivet nedenfor;

det pågældende beløb skal omregnes til national valuta efter bestemmelserne i artikel 5, stk. 2, i forordning (EØF) nr. 1152/90; enhedsstøttebeløbet bør derfor fastsættes under hensyntagen til, at den udløsende begivenhed under alle omstændigheder ligger forud for den 1. februar 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

For produktionsåret 1994/95 fastsættes den overskridelse af det maksimale garantiareal for bomuld i Fællesskabet, der er omhandlet i artikel 7, stk. 2, i forordning (EØF) nr. 1152/90, til 106 468 ha.

Artikel 2

For produktionsåret 1994/95 fastsættes det støttebeløb, der nedsættes i henhold til artikel 7, stk. 2, i forordning (EØF) nr. 1152/90 til 100,45 ECU/ha.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 116 af 8. 5. 1990, s. 1.

(2) EFT nr. L 215 af 30. 7. 1992, s. 13.

(3) EFT nr. L 387 af 31. 12. 1992, s. 1.

(4) EFT nr. L 22 af 31. 1. 1995, s. 1.

(5) EFT nr. L 187 af 19. 7. 1990, s. 29.

(6) EFT nr. L 194 af 29. 7. 1994, s. 32.
KOMMISSIONENS FORORDNING (EF) Nr. 2365/95 af 9. oktober 1995 om ændring af forordning (EØF) nr. 3105/88 om gennemførelsesbestemmelser for obligatorisk destillation som omhandlet i artikel 35 og 36 i forordning (EØF) nr. 822/87

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 36, stk. 2, og

ud fra følgende betragtninger:

Artikel 8, stk. 3, i Kommissionens forordning (EØF) nr. 3105/88 (3), senest ændret ved forordning (EØF) nr. 3186/92 (4), om gennemførelsesbestemmelser for obligatorisk destillation som omhandlet i artikel 35 og 36 i forordning (EØF) nr. 822/87 bør tilpasses under hensyntagen til den mængde vin, der fremstilles i Østrig af druer, der i klassificeringen er anført både som druesorter til persning og som druesorter til anden anvendelse;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Artikel 8, stk. 3, første afsnit, i forordning (EØF) nr. 3105/88 affattes således:

»For hver administrativ enhed er den samlede normalt fremstillede mængde vin, for så vidt angår vin af druer, der i klassificeringen er anført både som druesorter til persning og som druesorter til anden anvendelse, lig med gennemsnittet af den mængde vin, der er fremstillet i produktionsårene:

- 1974/75 til 1979/80 i De Ti

- 1978/79 til 1983/84 i Spanien

- 1988/89 til 1993/94 i Østrig.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 277 af 8. 10. 1988, s. 21.

(4) EFT nr. L 317 af 31. 10. 1992, s. 73.